**RADVILIŠKIO RAJONO ŠEDUVOS GIMNAZIJA**

**2025 METŲ IV KETVIRČIO**  **BIUDŽETO VYKDYMO**

**ATASKAITŲ RINKINIO**

**AIŠKINAMASIS RAŠTAS**

2026-02-03 Nr. 4

**I SKYRIUS**

**BENDROSIOS NUOSTATOS**

Radviliškio rajono Šeduvos gimnazija, kodas 290671780, yra savarankiška Radviliškio rajono savivaldybės biudžetinė įstaiga, vykdanti pradinio, pagrindinio ir vidurinio ugdymo, socialinių įgūdžių ugdymo, neformaliojo švietimo programas. Mokyklos buveinė – Pilies g. 17, Šeduva, LT-82224, Radviliškio rajonas. Radviliškio rajono Šeduvos gimnazija yra viešasis juridinis asmuo, turintis savo išlaidų sąmatas, savarankišką balansą, antspaudą su savo pavadinimu, blanką su savo pavadinimu, atsiskaitomąsias sąskaitas Lietuvos bankuose, spaudų bei simboliką. Mokyklos savininkas – Radviliškio rajono savivaldybė (klasifikatoriaus kodas 111101539), adresas – Aušros a. 10, LT-82196 Radviliškis. Radviliškio rajono Šeduvos gimnazija biudžetiniai metai prasideda sausio 1 d. ir baigiasi gruodžio 31 d. Įstaigos veikla yra neterminuota. Santykiai su juridiniais ir fiziniais asmenimis grindžiami sutarčių ir susitarimų pagrindu.

Vadovaujantis Lietuvos Respublikos viešojo sektoriaus atskaitomybės įstatymu, Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos biudžeto sandaros įstatymo įgyvendinimo“ bei Lietuvos Respublikos Finansų ministro įsakymu „Dėl biudžeto vykdymo ataskaitų rinkinių rengimo taisyklių patvirtinimo“ 2025 m. kovo 25 d. Nr. 1K-63 Radviliškio rajono Šeduvos gimnazija sudaro biudžeto vykdymo ataskaitų rinkinį.

Biudžeto vykdymo ataskaitų rinkinys sudaromas su tikslu nustatyti ar teisingai panaudotos planuotos pagal išlaidų sąmatas biudžeto lėšos, nurodant asignavimų nepanaudojimo priežastis ir pateikti informaciją apie įstaigos uždirbtas pajamas.

**II skyrius**

**Apskaitos politika**

Biudžeto vykdymo ataskaita rengiama remiantis apskaitos registrų duomenimis – atsižvelgiant į piniginių įplaukų ir piniginių išlaidų laiką. Ataskaita sudaryta laikantis tokio principo, kad būtų tikrai ir teisingai parodytas išlaidų sąmatų vykdymas bei biudžeto vykdymas. Biudžeto vykdymo ataskaitoje pateikta informacija yra patikima, nes teisingai rodo viešojo sektoriaus subjekto finansinius rezultatus ir finansinę būklę, nešališka, suprantama, palyginama ir atsekama. Ataskaitoje pateikiami duomenys registruojami Eurais ir centais, o mokėtinų sumų ataskaita tūkst. Eurų.

**III SKYRIUS**

**BIUDŽETINIŲ ĮSTAIGŲ PAJAMŲ PLANO VYKDYMAS**

Per ataskaitinį laikotarpį surinkta pajamų ir sumokėta į biudžetą 19801,86 €. Tai sudarė mokamo maitinimo antkainis ir pajamos gautos už suteiktas transporto paslaugas. Panaudota pajamų per laikotarpį 21669,74 €. Apie pajamų likučius, gavimą ir panaudojimą detali informacija pateikiama formoje: Informacija apie biudžetinių įstaigų pajamas pagal 2025 m. gruodžio 31 d. duomenis (3 priedas).

**IV** **SKYRIUS**

**BIUDŽETO IŠLAIDŲ PLANO VYKDYMAS**

Per ataskaitinį laikotarpį Radviliškio rajono Šeduvos gimnazija veiklą vykdė pagal šias sąmatas:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Programos kodas ir pavadinimas | Finansavimo šaltinis | Išlaidų klasifikacija pagal valstybės funkcijas | Asignavimų planas, įskaitant patikslinimus metams (eurais) | Gauti asignavimai per metus (eurais) | Panaudoti asignavimai per metus (eurais) | Nepanaudoti asignavimai per metus (eurais) |
| 1. | 02\_Švietimo paslaugų prieinamumo ir kokybės užtikrinimo programa | [SAV\_B 01.01](file:///C:\Users\Intel\AppData\Local\Microsoft\Windows\INetCache\Content.Outlook\AppData\Local\Microsoft\Olk\SAV_B%2001.01%20Savivaldybės%20biudžetas%20savivaldybės%20savarankiškoms%20funkcijoms%20atlikti) | 09.02.02.01 | 1169770,00 | 1155533,65 | 1155533,65 | 14236,35 |
| 2. | SAV\_DMK 04.02 | 09.02.02.01 | 2487051,00 | 2487051,00 | 2487051,00 | 0,00 |
| 3. | SAV\_SPEC 03.01 | 09.02.02.01 | 34000,00 | 14548,73 | 14548,73 | 19451,27 |
| 4. | SAV\_SPEC\_LIK 03.03 | 09.02.02.01 | 7121,01 | 7121,01 | 7121,01 | 0,00 |
| 5. | ESF 06.01 | 09.02.02.01 | 307925,81 | 150930,89 | 150930,89 | 156994,92 |
| 6. | SAV\_VB 08.03 | 09.02.02.01 | 11017,43 | 11017,43 | 11017,43 | 0,00 |
|  | **02 programa viso:** | **X** | **X** | **4016885,25** | **3826202,71** | **3826202,71** | **190682,54** |
| 7. | 03\_Socialinių paslaugų ir socialinės paramos teikimo programa | SAV\_DVDF\_SADM\_MOKIN 04.26 | 10.04.01.40 | 82700,00 | 80169,63 | 80169,63 | 2530,37 |
| 8. | SAV\_B 01.01 | 10.04.01.40 | 17000,00 | 14632,08 | 14632,08 | 2367,92 |
|  | **03 programa viso:** | **X** | **X** | **99700,00** | **94801,71** | **94801,71** | **4898,29** |
| 9. | 05\_Gyventojų turiningo laisvalaikio užtikrinimo, bendruomeniškumo ir veiklumo skatinimo programa | SAV\_B 01.01 | 08.01.01.02 | 12109,00 | 12109,00 | 12109,00 | 0,00 |
|  | **(02+03+05 programos) Iš viso:** | **X** | **X** | **4128694,25** | **3933113,42** | **3933113,42** | **195580,83** |

Palyginus gautus asignavimus ir panaudotus asignavimus su ataskaitinio laikotarpio planu sumos neviršija patvirtintų planų.

Aukščiau išdėstytų sąmatų nepanaudota planuotų lėšų:

1. Pagal 02 programą finansavimo šaltinis SAV\_B 01.01 nepanaudota planuotų lėšų 14236,35 € ekonominėse klasifikacijose: Pedagogų darbo užmokestis – 2389,68 €; Mitybos išlaidos – 231,50 €; Materialiojo ir nematerialiojo turto nuomos išlaidos – 19,84 €; Komunalinių paslaugų įsigijimo išlaidos – 11153,13 €; Darbdavių socialinė parama pinigais – 442,20 €.
2. Pagal 02 programą finansavimo šaltinis SAV\_SPEC 03.01 nepanaudota planuotų specialiųjų programų lėšų 19451,27 € todėl, kad per ataskaitinį laikotarpį surinkta mažiau pajamų , nei buvo planuota.
3. Pagal 02 programą finansavimo šaltinis ESF 06.01 nepanaudota planuotų lėšų 156994,92 € Projekto „Tūkstantmečio mokykla II“ finansavimas, kurios perkeliamos į 2026 metus.
4. Pagal 03 programą finansavimo šaltinis SAV\_DVDF\_SADM\_MOKIN 04.26 nepanaudota nemokamam mokinių maitinimui skirtų lėšų 2530,37 € dėl socialiai remtinų mokinių skaičiaus, bei jų lankomumo.
5. Pagal 03 programą finansavimo šaltinis SAV\_B 01.01 nepanaudota planuotų lėšų mokinių pavėžėjimui 2367,92 € dėl pasikeitusių maršrutų ir mokinių, kuriems reikalingas pavėžėjimas skaičiaus.

**V SKYRIUS**

**KITA INFORMACIJA**

Biudžeto lėšų banko sąskaitose likutis 2025 m. sausio 01 d. 0,00 €., o 2025 m. gruodžio 31 d. 0,00 €.

Mokėtinos sumos pagal programas, finansavimo šaltinius ir ekonominės klasifikacijos straipsnius susidarė:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Programos kodas ir pavadinimas | Finansavimo šaltinis | Išlaidų klasifikacija pagal valstybės funkcijas | Ekonominės klasifikacijos straipsnis | Mokėtina suma (tūkst. eurais) | Mokėtinos sumos susidarymo priežastis |
| 1. | 02\_Švietimo paslaugų prieinamumo ir kokybės užtikrinimo programa | [SAV\_B 01.01](file:///C:\Users\Intel\AppData\Local\Microsoft\Windows\INetCache\Content.Outlook\AppData\Local\Microsoft\Olk\SAV_B%2001.01%20Savivaldybės%20biudžetas%20savivaldybės%20savarankiškoms%20funkcijoms%20atlikti) | 09.02.02.01 | 2.2. Prekių ir paslaugų įsigijimo išlaidos | 1,7 | Už komunalines paslaugas – elektrą, suteiktas 2025 m. gruodžio mėn. už kurias sąskaitos pateiktos ir apmokėtos pasibaigus ketvirčiui (sausio 1/10 dienomis) |
|  | **Iš viso:** | **X** | **X** | **X** | **1,7** | **X** |

PRIEDAI:

1. Biudžeto išlaidų sąmatos vykdymo ataskaitos pagal 2025 m. gruodžio 31 d. duomenis (Nr. 41 – Nr. 56) (1 priedas);

2. Informacija apie biudžetinių įstaigų pajamas pagal 2025 m. gruodžio 31 d. duomenis (3 priedas).

Direktorė Edita Varneckienė

Vyriausioji buhalterė Laima Gudžiūnienė

Rengėjas: buhalterė – ekonomistė Justina Greičiutė